Paku duduitan

Paku duduitan ; Pyrrosia piloselloides nyaéta hiji tutuwuhan paku anu asalna tina kulawarga  Polypodiaceae. Ieu paku kagolongkeun tutuwuhan épifit dipiwanoh ogé ngarana ku:  sisik naga, duduitan, atawa daun picisan. Tutuwuhan ieu bisa hirup di daérah anu elevasina kasebut landeuh nepika tonggoheunna, hirup ngarambat dina  tangkal jeung  dahan malahan dina témbok wangunan anu teu dipiara ieu tutuwuhan remen katempo hirup. P. piloselloides mibanda sistim  fotosintesis anu mandiri dipibanda ku tutuwuhan  épifit sarta kuat nyingareupan halodo anu pohara panas, tayalian  Crassulacean Acid Metabolism (CAM).

Hasiat jeung Kagunaan
Paku duduitan mibanda rasa amis, tiis, sakapeung aya rasa pait. Daunna bisa dimangpaatkeun pikeun ngubaran gondongeun (parotitis), TBC kulit kalayan risiko pembesaran kelenjar getah bening (skrofuloderma), gering konéng (jaundice), hésé miceun, nyeri beuteung, disentri, batuk, abses paru-paru, TB paru anu dituturkeun ku batuk getih, reumatik, jeung kangker payudara.

Carana diinum cai godog tina 15-60 gr daun duduitan. Ieu cai pangulubanna ogé bisa dimangpaatkeun pikeun ngumbah borok, cénang, sarta kekemu pikeun nyageurkeun sariawan jeung gugusi bareuh. Cara séjén kujalan daunna dirieus, dibebek, atawa diblénder. Dimana geus lembut, tuluy taplokeun kana palebah anu nyeri, bisa ogé dipaké ngubaran raheut, kuku bareuh/hileudeun, jeung sajabana.

Dicutat Tina

 Tutuwuhan ubar
Polypodiaceae
Tutuwuhan tropis